嶺南民風

縮圖|木棉，嶺南名花，粵人以爲象徵
縮圖|珠江下流之虎門橋；珠江者，粵地大江，孕育粵人，亦象徵也
縮圖|十八世紀之油畫；畫內見廣州十三行、西歐列國旗。嶺南素折衝樽俎之地
**嶺南民風**，又以**南粵**、**珠水**名，流乎兩粵、港澳。嶺南之地，雜居民種，有廣府、客家、潮汕、海陸豐、雷州、瑤民、壯民、黎民。是文所述者，廣府民風也。

觀乎氣候，嶺南屬亞熱帶，氣流濕暖，穀米易熟；珠水巨流，沃野千里，民易生息。嶺南之地，又華夏南門，外商蕃賈，雲集至此，商貿歷千年而未衰。故民之生於斯，或重商，或重農，居彼南溟之濱，而膺中海洋是懷。唐宋之世，中華與天方、印度交，近世則與西歐交。列蕃文明，萃聚斯然，粵人交外，夏蕃相融，其民風亦獨樹一幟，別乎諸夏。言語，建築，美術，工藝，表演，文學，飲食，皆有所長。粵地多異俗，若拾骨葬者，皆百越遺風。

西元二〇〇六年，中國社科院掘深圳咸頭嶺，得新石器遺物，若燒製、若陶器、若石器。嶺南有民，自新石器始，迄今六七千年，文明肇發，歷史悠久，嶺北河江，猶可媲美。
## 源
### 粵地漢化
粵地本非漢地，粵通越，百越之地也。秦攻百越，經略嶺南，置南海、桂林、象三郡，秦亡而趙佗領國，謂南越國，享國經年，終成漢土。秦漢之世，雖有軍戶佔籍，仍百越之土，彼時民戶不多，俚僚猥雜，不肯賓服。兩晉、兩宋之世，中原紛擾，戰火頻仍，士民避禍，南下嶺南。先是趙氏和揖百越，而有粵先民，而後漢人南湧，俚漢相融，自隋唐之後，漸襲華風，休明之化，淪洽於茲，彬彬然埒乎中土，此南粵漢化之成。今粵人乃俚漢融種，其民風亦兩族相合；粵音混夾越語，間有中古遺聲，自成一體。

明清之季，海貿昌盛，南海之濱，商路之端，蕃客來往，西風東漸。如若嶺南畫派，漢風爲本，水彩爲用，別出新格；或如粵菜，西洋技藝，間有納接。嶺南人文，亦自彼時興，文化諸域，皆有所成。
### 今
粵素外交，移民海外，繁衍生息，而有唐人街，是故粵語行通海外華埠。唐人之謂，蓋自粵地漢化以唐時最盛，五嶺之南，武夷山東，莫不如此，故民以唐人自居，言必稱唐。

二十世紀中，香港騰飛，號東方之珠，卒成巨邑。香江繁榮，文化昌盛，新作疊出，若流行樂，若粵語電影，風行世界，爲粵人所愛，流風披及，尚港爲榮，內地雖行簡化字，粵人猶通深筆。港城好交，亞洲列國，來往於埠，亦粵地廣開之風，繼往承來也。

兩粵近港澳故，易得外風，廣交會者，外物入華之扉也。及改革開放，粵地卒登富庶首區，亦天府之地也。粵省產貨，港地售沽，曰「前店後廠」。今珠三角成中華富邑之土，與長三角、京津唐並驅，所謂金山珠海、天子南庫，今時復見。粵省人文，亦因之而興。
## 總異
### 納外
南粵之地興外貿，列國諸藩，雲來交集。南海神廟有波羅誕慶，菩提達摩登華陸於西來初地，皆可足見。本固外交，加之遠服，外物入粵，異乎中土。諸種教法，興盛於此，若佛，若道，若耶，若回，諸天崇拜，此間繁盛。中原儒教，嶺南不興。粵人納外，取他山之玉，爲己身所用。
### 重商
千年貿易，商港未廢，通夷海道，古今維興，故粵人恃舟賈而生。廣州、佛山，皆商中老埠，香港、深圳，亦後起之秀，行商交外，粵之經脈也。商團來往，散居海外，近者越南、泰國，賒者印尼、澳洲，粵人行蹤，遍及天下。廣東商幫，今昔皆興，粵人重商、重利、務實之性生焉。
## 語言
粵人操粵語，省城人謂之廣州話，香港人謂之廣東話，民謂白話。嶺南民曲、大戲，悉操粵音。粵語之成，蓋古漢音合百越詞而成：其地在越，故有越詞，修飾語置中心語後，亦百越詞法；漢民洶涌，粵地漢化，粵地偏僻，古音流傳，若入聲三分，若陽聲三別，若韻分三等，若調分陰陽，凜然有古風。粵地本如神州他處，寓乎文言，白話文興，南粵自有其體，曰粵文，書漢字，製粵字而用，又呼粵白、廣白。廣白者，列於明清四白話，同乎蘇白、京白、韻白。
## 建築
### 古法
縮圖|留耕堂，番禺沙灣之宗祠，灰牆碧瓦，浮雕遍體，可窺建築古法
粵地濕熱，須通風納涼，避潮防霉，較之中土，粵地建築古法尚輕盈，擇耐濕通透之材，作家屋祠堂，色喜和柔，好灰、白、碧。嶺南雨豐，爲疏水故，多作斜屋頂。晝日猛烈，晨清暮爽，爲納新涼，而作陽棚，以其靜坐閒觀。古法建築，今時尚存，粵地村社，易尋其跡。廣州城中，西關陳家祠以爲名品，雕樑畫棟，建築奇觀，甚有可賞，今闢作博物館。
### 唐樓
西人渡我，粵歐交會，生唐樓，尤見港澳，粵省間有。

File:European Style Street.jpg|廣東開平唐樓
File:HK ShanghaiStreet CantoneseVerandahTypePrewarShophouses.JPG|香港旺角上海街唐樓

### 庭院
縮圖|餘蔭山房
嶺南人文興，作園林別墅，雅景以賞，舊日行商繁富，別墅遍佈，今日遺留廣東四大名園，後人可一窺心詣藝景。

五嶺橫阻，南溟瀕臨，雨水豐盛，日光猛烈，颱暴頻繁，故築牆圍園，以保種植，又喜花草藤木，作涼蔭避暑。草木選嶺南佳種，建築取人民工藝，粵中地平，架石爲山，河涌交叉，引水爲池。粵中多私園，作小景以遐，亦有行商巨園，海山仙館、萬松園也，今俱滅矣。
## 工藝
粵地工藝，自百越始，時至今日，藝趨化境，數種或列世界遺產矣。百工技藝，未或差缺，雕塑、刺繡、瓷繪、剪紙、草蓆、風箏、貼畫、傢俬，皆有成就，美術流派，自出其門。
### 牙雕
縮圖|象牙球，計十六層，以象牙原本雕成，各層可旋
廣州牙雕，又名南派牙雕。嶺南濕暖，曾有象生，越人曾貢中土象牙，牙雕之技始焉。象齒通透，剛硬如玉，精雕細琢，久存不壞，象牙球者，以爲極品，鬼斧神刀，可奪天工。

牙雕雖精，用料不菲。爲取象齒，盜獵橫生，幾危象種，萬國列邦，始禁象齒，以保諸象。象牙既禁，雕藝何爲？今人乃以骨代牙，欲保工藝。
### 玉雕
縮圖|左|青玉角杯，出乎南越王墓
廣州玉雕，流於粵中。粵人愛玉，承襲千年，今人仍以玉鎮邪，佩之求吉。南越王墓現乎玉杯、玉佩，迄今二千年矣。漢人崇玉，以爲神器，祭祀之用，修身之德。宋有七巧色，雕玉技藝，遂臻至善。粵人雕玉，以南玉爲材，多喜彩綠，又引外邦玉材，若緬甸翡翠，風崇莊重，輕盈剔透，以留色之技，保其色水，清玉生暉。粵人佩玉，故多雕配飾，亦作藝品，若玉球者，層層相套，可轉互映。
### 粵繡
粵繡者，南粵刺繡也，流於廣州、佛山、番禺、順德、東莞、台山。粵地刺繡已千年，自唐時始，順宗有南海繡娘，繡《法華經》，字如粟粒，巧奪天工。葡國商賈渡粵，購粵繡貢王，王甚喜之。歐人上流，慕華嘉物，以粵繡爲愛。

粵繡自出針法，遠觀炫目，近看精細，紋清理晰，畫密繁複，絲毫不亂，色艷鬥彩。粵繡可飾，戲服者、用具者，皆有所用。
### 木雕
縮圖|金漆木雕
嶺南木雕，以潮州名，潮人者，閩裔也，潮人藝工，流傳粵省。潮州木雕始於宋，明清廣普，祠堂廟宇，喜用木雕，聲名遠播，外埠爭購。雕木以硬木，若樟、杉、柚者，事前作草，雕粗琢細，成形而抹金漆，故潮州木雕金光四燦，圖景奢滿。
### 剪紙
嶺南剪紙，以佛山名，興於宋末，裁紙製花，以應慶時，後流市入商，成工藝商品，窗花、鞋花，皆可飾。佛山剪紙多取材神話、動物、吉圖、風土，喜紅亦愛綠，飾之節慶。
### 盆景
嶺南盆景，自一九三零年代立派。宋時，有蘇東坡貶居嶺南，詩讚：「嶺南萬戶皆春色」，蠻地猶有山水花草之勝。明時，粵人興盆景，花草取乎本土，人工合於自然，草木雖美，猶需盆土相襯，修枝剪葉，頗具藝心，方如願生長，新芽長成，恰蓋掩傷剪處，若天然而出。
### 書法
嶺南書風，豪膽放浪，中見風骨。嶺南地蠻，潮熱天候，霉紙毀爛，不見傳作，而偶見碑刻。白沙先生開嶺南書風，後輩繼往，斷有傑作，雖未專攻書法，閒情之餘，亦一抒逸志。書者名家如下：
*陳獻章，新會人，書跡豪力，墨出勁流，嘗以圭峰山產茅草作筆，今者，新會名產茅龍筆。
*鄺露，南海人，能識多體，可書各法。名作《袁崇煥督遼餞別圖詩》，藏乎香港，餞友袁崇煥之作。
*張喬，廣州人，琴棋書畫皆精之才女，芳年二十而逝，廣州美術館藏其《南園諸子送黎美周北上詩卷》，可一鑑其跡。
840px|有框|置中|高劍父書法
### 廣彩
縮圖|廣彩纏枝花卉雙龍耳瓶，藏於香港藝術館
廣州織金彩瓷，簡稱廣彩。明清之季，海舶雲集，商務聚盛，歐土重華瓷，華商投其所好，乃於景德鎮燒造白瓷，運至粵垣，加僱工匠，仿照西洋畫法，加以彩繪，於珠江之河南，開爐烘染，製成彩瓷然後售之西商。

廣州首創，傳及他埠，香港廣彩，始於一九三零年代，列廠開窯，遠銷列國，近來沒落，民有餘興者，尚以廣彩作瓷藝之樂。

File:清乾隆廣彩花鳥瓷盤.jpg|廣彩花鳥瓷盤
File:清雍正廣彩村姑採櫻圖碟.jpg|廣彩村姑採櫻圖碟
File:Kwon-Glazed Porcelain Lidded Jar.JPG|廣彩蓋罐

### 傢俬
廣式傢俬，嶺南特產也。明時發端，取本地木料，鑿唐人傢俱，合西歐飾風。木料取紫檀、黃花梨、酸枝、雞翅木，取一巨木而鑿，不混他木，故一俱一木種也，毋須接駁。歐土風格，取曲線，取浮雕，巴洛克、洛克克之風也，以木雕之藝，作唐土之雕。又襯嵌寶物，若貝殼、雲石、陶瓷、琺琅、玻璃，今成嶺南名產也。
### 畫派
縮圖|《東戰場的烈焰》，高劍父畫作，水彩鮮紅，以示戰火，留白處似煙若雲，含蓄收筆
嶺南畫派始乎十九世紀末葉，嶺南有三傑，高劍父、高奇峰、陳樹人也，三傑聚而創派。中國畫爲本，西洋水彩爲用，重留白，引西人印象派技法，色艷光映，一革蕭條淡薄之風。
### 角雕
角雕以高州名，始于一九六零年代，角者，可用水牛、山羊之角，使各法而造形，遠銷列國。
## 演藝
嶺南方音殊域，音聲稍異，樂曲不同。戲曲繁多，粵劇、漢劇、採茶戲、潮劇，不一而足，粵劇者，廣爲流傳，中國大戲種也，登世界遺產矣。近世演藝業興，粵語流行曲、電影亦一時之盛，迄今依然。
### 民歌
[縮圖|左|秦琴演者，攝於[三藩市華埠]]
嶺南民歌縝紛，越人喜歌，迄今衍息數種，粵語民歌，有蜑戶之鹹水歌，祭禾之賣雞調，婚慶之高棠歌，孩童之兒歌。穗莞之粵調有五：粵謳、板眼、南音、木魚歌、龍舟歌。賣雞調者，越人古歌也，越人崇鳥，以靈雞爲祭，祈穀豐登。粵北近乎湘贛，歌類嶺北；客家據山，有客家山歌；嶺東近閩，潮人作粵東漁歌。粵語民歌，以《南海潮》名，人戲稱「廣東省歌」。
### 戲曲
縮圖|粵劇，演於溫哥華
嶺南戲曲，尤以粵劇聞，俗謂之大戲，列於世界非物質遺產。粵劇之源，出自南戲，嶺北亂彈入粵，先有外江班，後有本地班，本唱以戲棚官話，辛亥以降，文明革新，改宗廣州音，時人稱之文明戲。粵地文人，爭作戲本，又承舊曲，新舊共爐，終冶一體。唱打唸做，皆戲劇精要，唱者，諸腔洽樂，打者，耍雜工夫，唸者，口白氣息，做者，身姿步態。

粵劇奏樂，以華樂爲本，南梆有三，形制異乎北。曲牌多承前人，偶見自創新聲。粵劇行當有三，妝、服、飾。妝容以白爲底，以角分色：赤者血性忠勇，黑者剛耿忠直，白者奸惡陰險。戲服本取明裝，京劇興，取京服爲用。飾物繁多，旦角飾簪、釵、寶石、鳳冠，生角視操持何業，若盔、巾。
### 講古
講古者，談古說故也，講古之人，粵謂講古佬，以粵語演說，取小說、故事爲材，繪之聲色，使聞者感動。粵之講古，宗師明時江南。吳人柳敬亭授徒，中有粵人，粵始有說書之藝。講古時，一扇一驚堂木，描聲狀色，全憑言語，言語時，須口白親人，又朗朗然可誦可吟，如登臺演戲，萬應俱全。說書初入粵，多寺觀前設座，作勸世演說，後獨離寺觀，自建講古寮，或道旁擺攤，或駐茶樓。近世，廣播電臺立，講古人以爲媒介，電波達處，即可聞書。廣州文化公園、文化宮作說書臺，每期一講，聽者芸芸。百年積澱，故事衆多，今人輯書，錄集出版。
### 廣東音樂
縮圖|高胡，又名粵胡，列於三架頭
廣東音樂，又名粵樂、廣府音樂，源地廣州府，中樂別流也。粵樂清脆如金聲亮耳，活躍若鵲踏枝頭，多小品樂曲。粵地雜戲混成，有過場曲、民調，或以之爲舊聲；又樂家譜就，作今時新音，別創一面。粵樂三器，稱之三架頭，謂高胡、謂揚琴、謂琵琶，三器齊而樂奏，間雜他器，若秦琴，若阮，若二弦，若鑼鼓。西器入粵，色士風、小提琴、鋼琴，皆可用。列下者，粵樂名品也：
*旱天雷
*三潭印月
*餓馬搖鈴
*漢宮秋月
*雨打芭蕉
*賽龍奪錦
*娛樂昇平
*金蛇狂舞
*彩雲追月
*平湖秋月
*步步高
### 流行曲
英領香港騰飛，文化昌華，一時之勝，戲劇電影多產，箇中歌曲，皆操粵語，遂衍爲流行曲。一九七零年代後，港樂歌手輩出，鄭君綿、鄧寄塵、周聰、陳寶珠、蕭芳芳，一時歌馨。粵語流行曲取題多樣，則艷情歌，批時刺弊，讚頌朋友，傷懷舒情，皆可。港樂遠行諸國，日、韓、臺、南洋，乃至泰西。英美人有一詞專謂港樂，稱之Canto-pop，復稱之HK-pop。借風港樂，粵語流行，舉世皆有所聞。一九九十年代後，港樂漸衰，日韓流行樂興，瓜分聽衆。
### 港產片
港產片者，香港電影也。多操粵語，小有官音。電影初興，作默片，本無他長。香江繁榮，影業興盛，李小龍、許冠傑、周星馳，港星輩出，港產片遂風行世間。今者衰於前日，然猶有佳作現世，影人不息也。
## 詩文
南粵言語，源遠流長，粵語者，衍自中古，客語、潮語者，可有一斑上古遺芳。中華文章，素以詩歌興，詩之傳統，亦爲粵所襲，粵人好詩，又輔以古音化石，得承前人，而開後繼也。兩漢歌賦，魏晉樂府，唐詩宋詞，粵人以其九音詠之，陶陶然如訪仙山，醺醺然若客遇星槎，復變雅爲俗，納土俗爲詩，採民情入俳，粵地詩文，自備一體。
### 格律詩
唐詩宋詞，華夏精藻也，粵音合中古音，其韻分部，尤似《廣韻》，字音未亂，清濁判然，舒促分別，四聲皆全，韻分三等，陽入韻齊，聲母嚴謹，可對古音。漢詩重平仄，平仄不混者，可承前章，後開文華。

粵地出詩人，名者唐相張九齡，《感遇》十二首，列於《唐詩三百首》開篇。張氏生於韶州曲江，廣州都督子也。唐末又有粵地詩人，邵謁、陳陶，其詩質樸喜人，天然去雕飾，若出水芙蓉，自有麗質天華。明清之季，粵地詩家輩出，自出流派，稱之嶺南詩派。
#### 嶺南三家
明末清初，有嶺南三家，三家者，曰屈大均、曰陳恭尹、曰梁佩蘭也。漢人反清復明，時人歌詩頌之，既入清，又詩諷朝政，歌詩皆爲時而作。
#### 白話格律詩
近世新變，何淡如始創粵白格律詩，後輩不絕，以廖恩燾詩名最顯。其集《嬉笑集》，口語入詩，俗話入辭，匪用雅語，立意奇新，以嬉鬧作諷喻，以笑談作史詩。
### 粵謳
粵謳者，粵地詩體也，又名越謳、解心，本伎坊曲樂，文人採辭而成詩。粵謳不究格律，重韻律流暢，暢達平易者爲優，又納怨爲俳，採俗成句，別是一般滋味。

粵謳舊體，多詠歌坊伎事，猶艷科小道，晚清家國新變，粵謳亦眼界始大，無所不詠。本粵地士大夫之樂，映之民衆心聲，關注時局，俗體雅題，或俗題雅體。粵謳新舊兩體，解心一詞之釋義可窺：舊人釋解心，謂解脫心事、安放人情，新者釋解心，謂解說心思，安知我心、有何所解？舊粵謳以招子庸名，新粵謳以廖恩燾聞。港督金文泰嘗譯之以英文，集名《廣府情歌》（Cantonese love-songs）。
## 飲食
縮圖|粵廚炒鍋，火候十足
飲食之事，人之常情，民食爲天，故飲食之法近於道。南粵北靠五嶺，南瀕南洋，海岸曲折，漁獲豐厚，又氣候濕暖，瓜果衆多，米蔬易產，水涌橫佈，河鮮盛出。以其物產食貨，得粵菜原料，屈夫子《廣東新語》有言：「天下所有食貨，粵東幾盡有之，粵東所有之食貨，天下未必盡也。」漢人南進，中菜之藝南傳，又合西域之技，終成一系。唐人劉恂著《嶺表錄異》，言粵食貨奇多，民無所不食，實一異也。
### 粵菜
粵菜，民謂廣東菜，列於中華四菜系。粵人取食，包羅萬象，用料開放，諸種並庖。豬、牛、禽、魚，常物也，蛇、鼠、狸、蟲，異食也，粵人謂之野味。粵人飲食，求清鮮嫩爽，五味之中，鮮味爲上。故求存原味，不以調料掩之，嫌辣惡香料，不如四川，川菜以調味步天下。調味不如川蜀，但清味之中，猶見真章。蒸、炒、煎、焗、炆、炸、煲、燉、扣，諸法運用，即煮即食，求鮮求味，是存色香味形。
### 飲茶
有言「粵海飲茶味難忘」，粵地品茶，佐以食品，廣東茶樓，自有其風。粵人待客，以奉茶爲尚，邀客飲茶，則至誠也。飲茶有禮，搭檯、茶友，遞水、扣指禮，皆有所究。

尋常飲茶，分朝、午、晚三市，朝茶或謂早茶，老人居多，晨運後，茶友一衆，開檯一圍，有言「一盅兩件」，一盅者，茶一壺，兩件者，點心也。稍晏，後生寐醒，方至飲茶。午茶或謂晏茶，闔家居多。晚茶或謂夜茶，常處雅座、包廂，歡聚一場，飲食一時。飲茶時，需先開茶，擇位落座，選茶開單，後方點食。廣東飲茶，茶會話事之樂也。
#### 點心
點心一語，首見《唐書》。點心之義，小食也，佐以茶水，開胃解肚。漢人小食由來已久，入粵而成點心，多蒸點，亦可炸點、包點、粉點。點心之味，粵不可缺，省港兩地，有校專工點心。
### 涼茶
縮圖|香港涼茶舖
涼茶者，性涼藥茶也。南粵濕熱，暑瘴橫流，以其南，五行屬火，火氣盛，粵人謂之熱氣。故民取性寒消暑之藥，煎服之。常見者，清補涼、廿四味、菊花茶、五花茶、竹蔗水、雪梨茶、班沙茶、火麻仁。粵地有店，曰涼茶舖，專售涼茶。二零零六年，中國國務院列涼茶成國家級非物質文化遺產。
### 糖水
糖水者，粵地甜品也，多流態。宋時中原小販有涼水，味甘飲品。甜湯入粵，令之汁稠，作食品而用。常食於飯後、消夜。冷熱皆可，時令有分，夏食綠豆沙，冬食芝麻糊。婚慶時，夫婦成堂禮，坐床而待，好命婆奉蓮子羹湯前，郎君取食，曰蓮子謂「連生貴子」。
### 酒
粵地有酒，自百越始。越製果酒，南越遺物，中有酒瓶。宋人蘇東坡貶居嶺南，作《東坡酒經》，南粵酒經之始也。明時酒業昌盛，酒行湧現，當以佛山爲名。今粵地有米酒，出十大名酒，以玉冰燒爲最。婚慶、佛山秋色祭以土產酒爲敬。
### 諸圖

File:CantoneseRestaurantSeafood.jpg|海鮮飯店。粵人飲食，講究生鮮，故儲水爲池，蓄養水產，即宰即煮，爲求鮮味。
File:CantoneseSiuLaapStore.jpg|燒臘店。專售燒味。
File:Century egg by Kent Wang.jpg|皮蛋。粵菜常用。北人謂之松花蛋。
File:Chinese tongsui.jpg|糖水。腐竹糖水、芝麻糊、合桃露、紅豆沙。
File:HK Hotpot foods Dec-2013 Ingredients 蟶子 Solenidae 蟹 Crabs 蝦 Prawn 雞肉腸仔 Sausage n 魚旦 Fishballs.jpg|粵式火鍋。粵人謂之甂爐。多取海鮮，亦以禽、畜爲食。
File:Claypot Chicken Rice, Singapore.JPG|煲仔飯。
File:Bird's-nest-soup-Miri-Malaysia.jpg|燕窩。粵港風行。
File:Moon Cakes.jpg|廣式月餅。

## 武功
[縮圖|[葉問，詠春拳名師]]
嶺北功夫南傳，清季，始成門派。清末衰亂，兩廣山賊渠帥作亂，爲保家土，遂興講武，拳館林立。兩廣拳法，南拳也，有廣東十虎，名者黃飛鴻，後人作影片紀念。嶺南武功，身法多變，扎馬穩健，以吼助威，少躍動起腳，動作簡樸，務求實用。今有：
### 廣東南拳
*洪拳
*劉家拳
*蔡家拳
*李家拳
*莫家拳
*詠春
*蔡李佛拳
*蛇鶴詠春拳
*永春拳
*譚家三輾五形拳
*竹林寺螳螂拳
*周家螳螂拳
*白眉派
*龍形摩橋
*虎鷹雙形拳
*周家拳
*南鷹爪
*畫眉拳
*蔡莫拳
### 廣西南拳
*屠龍拳
*小策打
*白鶴扑水拳
## 理學
縮圖|陳獻章像
南粵有儒。嶺南儒學，主以宋明理學，理學者，亞東共哲也。崔與之立菊坡精舍於粵，開菊坡學派，粵地始有性理門流。百年以降，哲人輩出。
### 嶺南學派
嶺南學派，肇於明世，屬性理學，求自得，以心爲主，既揚儒學以人爲本，亦合道家天人融洽。名家新會陳獻章，人稱白沙先生，傳《陳獻章集》。
### 南禪
佛門學問，亦有所成。六祖慧能，廣東人氏，著《六祖壇經》，列入佛門正典。南禪源乎南粵，幾成禪學主流，北禪頓衰，所謂曹溪水澤三千界，於是焉矣。
## 節慶
縮圖|過年買花，粵地殊俗，廣州城因之譽爲花城
粵地節日，多爲亞東同慶，但亦殊風異俗，若新年遊花街，過年買花，異地不見。粵人崇佛、道而輕儒，故佛誕隆盛，三元禮遇，孔誕疏冷。
### 節慶一覽
*春節
**行花街
**醒獅
**年例
**行通濟
*元宵
*佛誕
*清明
*端午
*觀音誕
*盂蘭
*中秋
*重陽
### 粵地節慶
*波羅誕
*天后誕
*譚公誕
*北帝誕
*冼太誕
## 宗教
縮圖|香港洪聖宮，奉南海神
諸方宗教，匯聚一地，佛、道、回、耶、巫，並存不悖。
### 大乘佛教
隋唐佛學隆盛，三藏法師西行取經，而有大乘佛教。流風披及，粵地崇佛，佛誕、觀音誕，皆粵地隆慶，佛寺遍及，香火不絕。今日禪宗，主以南禪，南禪者，源曹溪，韶關南華寺蓋其祖庭，又韶州雲門山源出一脈，曰雲門宗。廣州光孝寺者，禪宗勝跡，民謂「未有廣州，先有光孝，未有光孝，先有柯子」，柯子者，寺內一菩提樹也，中土菩提，皆此一樹之別枝新發；風動幡動，不如仁者心動，此典源光孝。光孝之外，大佛、海幢、六榕，四寺者廣府四叢林。粵西，有鼎湖山，嶺南律宗第一山也。
### 道教
道教南傳，諸神敬奉，城隍、土地、三清上帝，皆有所崇，又粵人細究風水，堪輿學盛，亦道教之風。粵地自有神仙：黃大仙者，粵人卜籤之所賴；洪聖者，南海之神也；天后者，又名媽祖，庇佑漁民。番邦外人，亦得成仙，嘗有天竺商賈，歿於廣州，因其行善，民衆仰賴，塑黑面神像，供於南海神廟，謂之波羅神，越年祭之。南粵名山數二樵，東樵者，羅浮山，西樵者，西樵山，皆道山洞天，尤以東樵稱粵嶽，列於道教十名山。
### 遠儒
嶺南遠儒疏孔。粵地南疆，中原帝統，力猶不逮，宣教難行，講學苦佈。雖有學宮書院，民猶崇佛道巫靈，儒者或斥之淫祀，民仍安祭之。粵人重商輕仕，從商騰達者衆，故不執於讀書一處，儒經不顯。
### 他流
佛道者，源流已久；一神諸教，由來匪淺。唐宋蕃客，落籍南土，始有回教；明清教士，西學東漸，而有耶教。


File:Wong Tai Sin Temple Canton.jpg|廣州黃大仙廟
File:GwongFuMiuWui (SingWongMiu).jpg|廣州府城隍廟會
File:HK AberdeenTinHauTemple.JPG|香港石排灣天后廟
File:Wong Tai Sin Temple2.JPG|香港黃大仙祠

## 商幫
粵商者，粵地商幫。分二流：廣商、潮商。粵閩兩地，多交海外，唐興宋繼，元往明來，由清及近，莫不如是，故是重商之地。廣州十三行，富商巨賈也，一主中西外貿，他國訂貨，實粵民衣食父母。且粵人行商，自守一道：奉神主，以關雲長爲財神，重商利而遠官非，重實而輕名，行事低調，恐劫財喪命，而有言「財不露眼」。今粵地仍商埠雲集，穗港佛鵬，粵中四埠也，尤以港稱「東方之珠」，二零一六年，香港以金融稱雄世間，名列第四，稍次倫敦、紐約。
## 表徵
### 木棉
木棉，嶺南佳木。南越國時，贈木棉寄嶺北，以謝國禮，是此，粵人始以木棉爲己徵。南粵民曲《南海潮》一言「紅棉紫荊」，粵地兩名花也。粵人謂木棉曰英雄樹，以其樹高木大，爭陽向上，冠絕他木，以是謂之。木棉亦廣州市花。香港雖西化，仍尊木棉，羅文有曲《紅棉》，紅棉路乃港人訂婚之所。
### 洋紫荊
洋紫荊，香港名花。一八八〇年，發現此花，一九〇八年始知別種，遂名之香港紫荊，一九六五年薦爲香港市花。一九九七年後，港府區旗，取洋紫荊爲像。港城亦粵地重鎮，故紅棉紫荊，兩花雙馨。今香港有金紫荊廣場，中有紫荊大像，以爲香港地標。
### 舢板
舢板，粵俗寫「三板」，行於南海，木造，平底，小舟。粵閩多見，南洋亦有，高三米半或四米，可加篷而居。漁民以舢板爲家，舊日穗港二城，日見舢板集埠，滿江滿海，亦一景也，人謂之粵地一奇。
## 兼查
縮圖|五羊雕塑
*五羊傳說
*廣府民間故事
*羊城八景
### 風俗
*嫁娶屋
*打小人
*拾骨
### 關聯文化
*中國文化
**嶺南文化：
***廣州文化
***香港文化
***澳門文化
**客家文化
**潮州文化
**閩南文化
**江右文化
**湖湘文化
**巴蜀文化
**壯族文化
*越南文化
### 他
*珠江文明
## 攷

## 外典
*粵語文化傳播協會
*佛山嶺南文化研究院 
分類:中華史